CELEX: 32019D0628(02)
Language: bg
Date: 2019-06-24 00:00:00
Title: Решение за изпълнение на Комисията от 24 юни 2019 година за публикуване в Официален вестник на Европейския съюз на заявлението за одобрение на изменение, което не е несъществено, в продуктовата спецификация, съгласно член 53 от Регламент (ЕС) № 1151/2012 на Европейския парламент и на Съвета, за наименованието „Gall del Penedès“ (ЗГУ)

28.6.2019   
               
               
                  BG
               
               
                  Официален вестник на Европейския съюз
               
               
                  C 217/10
               
            
         РЕШЕНИЕ ЗА ИЗПЪЛНЕНИЕ НА КОМИСИЯТА
         от 24 юни 2019 година
         за публикуване в Официален вестник на Европейския съюз на заявлението за одобрение на изменение, което не е несъществено, в продуктовата спецификация, съгласно член 53 от Регламент (ЕС) № 1151/2012 на Европейския парламент и на Съвета, за наименованието „Gall del Penedès“ (ЗГУ)
         (2019/C 217/06)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 50, параграф 2, буква а) във връзка с член 53, параграф 2 от него,
         като има предвид, че:
         
                     (1)
                  
                  
                     В съответствие с член 49, параграф 4 от Регламент (ЕС) № 1151/2012 Испания подаде заявление за одобрение на изменение, което не е несъществено, в продуктовата спецификация на „Gall del Penedès“ (ЗГУ).
                  
               
                     (2)
                  
                  
                     В съответствие с член 50 от Регламент (ЕС) № 1151/2012 Комисията разгледа заявлението и стигна до заключението, че то отговаря на условията, предвидени в посочения регламент.
                  
               
                     (3)
                  
                  
                     За да се даде възможност за подаване на уведомления за възражениe в съответствие с член 51 от Регламент (ЕС) № 1151/2012, заявлението за одобрение на изменение, което не е несъществено, в продуктовата спецификация, посочено в член 10, параграф 1, първа алинея от Регламент за изпълнение (ЕС) № 668/2014 на Комисията (2), както и измененият единен документ и препратката към публикацията на съответната продуктова спецификация на регистрираното наименование „Gall del Penedès“ (ЗГУ) следва да се публикуват в Oфициален вестник на Европейския съюз,
                  
               ПРИЕ НАСТОЯЩОТО РЕШЕНИЕ:
         
            Член единствен
            Заявлението за одобрение на изменение, което не е несъществено, в продуктовата спецификация, посочено в член 10, параграф 1, първа алинея от Регламент за изпълнение (ЕС) № 668/2014 на Комисията, както и измененият единен документ и препратката към публикацията на съответната продуктова спецификация за регистрираното наименование „Gall del Penedès“ (ЗГУ) се съдържат в приложението към настоящото решение.
            В съответствие с член 51 от Регламент (ЕС) № 1151/2012 публикуването на настоящото решение предоставя право на възражение срещу изменението, посочено в първата алинея от настоящия член, в срок от три месеца от датата на публикуване на настоящото решение в Официален вестник на Европейския съюз.
            
         
         
            Съставено в Брюксел на 24 юни 2019 година.
            
               
                  За Комисията
               
               Phil HOGAN
               
                  Член на Комисията
               
            
         
         
            (1)  ОВ L 343, 14.12.2012 г., стр. 1.
         
            (2)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).
      
      
         
            ПРИЛОЖЕНИЕ
            ЗАЯВЛЕНИЕ ЗА ОДОБРЕНИЕ НА ИЗМЕНЕНИЕ, КОЕТО НЕ Е НЕСЪЩЕСТВЕНО, В ПРОДУКТОВАТА СПЕЦИФИКАЦИЯ НА ЗАЩИТЕНО НАИМЕНОВАНИЕ ЗА ПРОИЗХОД/ЗАЩИТЕНО ГЕОГРАФСКО УКАЗАНИЕ
            
               Заявление за одобрение на изменение в съответствие с член 53, параграф 2, първа алинея от Регламент (ЕС) № 1151/2012
            
            „GALL DEL PENEDÈS“
            
               ЕС №: PGI-ES-01308-AM01 – 25.7.2018
            
            
               ЗНП ( ) ЗГУ ( X )
            
            1.   Група заявител и законен интерес
            
            
                        Consell Regulador de la IGP Gall del Penedès (Регулаторен съвет за ЗГУ „Gall del Penedès“)
                     
                  
                        C/Hermenegild Clascar, 1-3, Planta baja
                     
                  
                        Consejo Comarcal de l’Alt Penedès
                     
                  
                        08720 Vilafranca del Penedès
                     
                  
                        Барселона
                     
                  
                        ИСПАНИЯ
                     
                  
                        Адрес за електронна поща: agricultura@ccapenedes.cat
                     
                  
                        Тел. +34 938900000
                     
                  Регулаторният съвет за защитеното географско указание „Gall del Penedès“ представлява всички птицевъдни стопанства и етикетировачи на продукта със ЗГУ „Gall del Penedès“ и има законен интерес да подаде настоящото заявление за изменение.
            2.   Държава членка или трета държава
            
            Испания
            3.   Рубрика от спецификацията на продукта, която подлежи на изменение/изменения
            
            
                        —
                     
                     
                        ☐
                     
                     
                        Наименование на продукта
                     
                  
                        —
                     
                     
                        ☒
                     
                     
                        Описание на продукта
                     
                  
                        —
                     
                     
                        ☐
                     
                     
                        Географски район
                     
                  
                        —
                     
                     
                        ☐
                     
                     
                        Доказателство за произход
                     
                  
                        —
                     
                     
                        ☒
                     
                     
                        Метод на производство
                     
                  
                        —
                     
                     
                        ☐
                     
                     
                        Връзка
                     
                  
                        —
                     
                     
                        ☐
                     
                     
                        Етикетиране
                     
                  
                        —
                     
                     
                        ☐
                     
                     
                        Други (моля, посочете)
                     
                  4.   Вид на изменението/измененията
            
            
                        —
                     
                     
                        ☒
                     
                     
                        Изменение на продуктовата спецификация на регистрирано ЗНП или ЗГУ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) № 1151/2012.
                     
                  
                        —
                     
                     
                        ☐
                     
                     
                        Изменение на продуктовата спецификация на регистрирано ЗНП или ЗГУ, за което не е публикуван единен (или равностоен на него) документ, което не следва да се квалифицира като несъществено в съответствие с член 53, параграф 2, трета алинея от Регламент (ЕС) № 1151/2012.
                     
                  5.   Изменение/изменения
            
            
               Описание на продукта
            
            
                        —
                     
                     
                        Както е посочено в описанието на продукта, ЗГУ „Gall del Penedès“ обхваща „прясно месо от пилета (мъжки и женски) от подобрената разновидност черна Penedesenca на традиционната порода Penedesenca“. Текстът на спецификацията се отнасяше само до теглото на мъжките екземпляри, тъй като те най-често се отглеждат от птицевъдите. Като се има предвид значителната разлика в крайното тегло на мъжките и женските птици обаче, е необходимо да се направи разграничение между минималното тегло на всеки вид кланичен труп по пол. По тази причина е въведено по-малко тегло за женските птици.
                        Затова както в единния документ (раздел 3.2. — „Описание на продукта“), така и в продуктовата спецификация (раздел Б.2 — „Характеристики на продукта“) следният абзац:
                        
                           „Минималното тегло на изкормен труп без вътрешности е 1,5 kg (оскубан, изкормен и без глава, крака, сърце, черен дроб и воденички) и 2 kg за частично изкормен труп (оскубан и без вътрешности, но с глава и крака).“
                        
                        трябва да се замени със следното:
                        „Минимално тегло на кланичния труп:
                        
                                    —
                                 
                                 
                                    за изкормен труп без вътрешности (оскубан, изкормен и без глава, крака, сърце, черен дроб и воденички): 1,2 kg за женските птици и 1,5 kg за мъжките птици,
                                 
                              
                                    —
                                 
                                 
                                    за частично изкормен труп (оскубан и без вътрешности, но с глава и крака): 1,7 kg за женските птици и 2 kg за мъжките птици.“
                                 
                              
                  
                        —
                     
                     
                        Минималните стойности за фуража, посочени в съответните раздели на единния документ (3.3. — „Фуражи и суровини“) и на продуктовата спецификация (Д.1 — „Система на производство“), са променени. Следният текст:
                        „Съставът на основния фураж е, както следва:
                        
                                    —
                                 
                                 
                                    58 — 60 % царевица
                                 
                              
                                    —
                                 
                                 
                                    33,5 — 35,5 % соя и производни на соята
                                 
                              
                                    —
                                 
                                 
                                    5 — 5,5 % гроздови семки“
                                 
                              трябва да се замени със:
                        „Съставът на основния фураж е, както следва:
                        
                                    —
                                 
                                 
                                    55 — 60 % царевица
                                 
                              
                                    —
                                 
                                 
                                    30 — 35,5 % соя и производни на соята
                                 
                              
                                    —
                                 
                                 
                                    5 — 5,5 % гроздови семки“
                                 
                              Минималният процент на царевица и соя (и нейните производни) се променя, за да се осигури на производителите по-голяма гъвкавост и възможност за адаптиране към хранителните изисквания на животните по време на тяхното развитие.
                     
                  
               Метод на производство
            
            
                        —
                     
                     
                        В подраздела „Характеристики и управление на откритите пространства“ от продуктовата спецификация (раздел Д.1 — „Система на производство“) минималната повърхност на външната площ е намалена. По-точно, изречението: „Минималната повърхност на външната площ, налична за една птица, ще бъде 2 m2.“
                        трябва да се замени със следното: „Минималната повърхност на външната площ, налична за една птица, ще бъде 1 m2.“
                        Минималната повърхност на външната площ е намалена, тъй като при изготвянето на продуктовата спецификация размерът на дворовете е бил прогнозиран, така че стопанствата да могат да бъдат добре организирани, а парцелите да се стопанисват в съответствие с традиционните практики. Традиционните открити пространства обаче не са били еднакви по отношение на наличната повърхност и често не са оборудвани със заграждения, което означава, че е било трудно да се измери оптималната повърхност, необходима за доброто развитие и благосъстояние на животните. Това е довело до завишаване на размера на пространството.
                        С течение на времето се оказва, че животните не използват цялото налично пространство. Възникват проблеми със стопанисването на това неизползвано пространство, което се заема от нежелани плевели, трудно поддаващи се на третиране. Това на свой ред насърчава навлизането на дивата фауна, което увеличава санитарните рискове. Освен това, не всички животни в стопанството са едновременно на открито или на закрито — при тяхното редуване остава повече налично пространство за една птица.
                        Тъй като наличната повърхност никога не е била използвана изцяло, това намаление не означава промяна в качеството на месото или в благосъстоянието на животните.
                     
                  
                        —
                     
                     
                        В същия подраздел на продуктовата спецификация трябва да се променят периодите на некултивиране на откритите пространства. Абзацът:
                        
                           „Откритите пространства трябва да се оставят некултивирани в продължение на най-малко 8 седмици (включително депопулацията и времето, необходимо, за да започнат пилетата да излизат на открито), така че да могат да се възстановят почвата и растителността.“
                        
                        трябва да се замени със следното:
                        
                           „Откритите пространства трябва да се оставят некултивирани, за да могат да се възстановят почвата и растителността, като се имат предвид депопулацията и времето, необходимо, за да започнат пилетата да излизат на открито.“
                        
                        Тази промяна във връзка с оставянето на откритите пространства некултивирани се обуславя от разнообразните почвени типове в различните земеделски стопанства, както и от сезонността и промените в преобладаващия на тази територия средиземноморски климат, което означава, че е много сложно да се определи точен период от време, необходим за възстановяване на откритите пространства. По тази причина определеният период на некултивиране е премахнат, а въпросът със стопанисването на откритите пространства е оставен на преценката на птицевъдите, които ще вземат решения въз основа на своя опит и познания.
                     
                  ЕДИНЕН ДОКУМЕНТ
            
               „GALL DEL PENEDÈS“
            
            
               ЕС №: PGI-ES-01308-AM01 – 25.7.2018
            
            
               ЗНП ( ) ЗГУ ( X )
            
            1.   Наименование
            
            „Gall del Penedès“
            2.   Държава членка или трета държава
            
            Испания
            3.   Описание на селскостопанския продукт или храната
            
            3.1.   Вид продукт
            
            Клас 1.1. Прясно месо (и карантия)
            3.2.   Описание на продукта, за който се отнася наименованието от точка 1
            
            Обхванатият от ЗГУ „Gall del Penedès“ продукт е прясно месо от пилета (мъжки и женски) от подобрената разновидност черна Penedesenca на традиционната порода Penedesenca.
            Това месо се характеризира с добри вкусови качества, червеникав цвят на кланичните трупове, твърди и сочни месо и мускули.
            Екземплярите от тази порода растат бавно и са много издръжливи, отличават се със значителна жизнеспособност и лека телесна структура от средиземноморски тип и дават плътно месо. Те са устойчиви на типичните за средиземноморския регион топлина и студ.
            Пилетата със ЗГУ „Gall del Penedès“ се отглеждат в птичарници с целогодишен достъп на открито. Характерна особеност на техния хранителен режим е включването на гроздови семки в него.
            Гроздовите семки придават на месото особените органолептични свойства, за което свидетелства докладът от сетивния и химичен анализ, проведен от Institut de Recerca i Tecnologia agroalimentàries – IRTA (Институт за проучвания и технологии в хранително-вкусовата промишленост), озаглавен „Inclusió de granet de raïm en el pinso per la IGP del Gall del Penedès“ [Гроздовите семки като част от хранителния режим на ЗГУ „Gall del Penedès“] (Amadeu Francesch Vidal, февруари 2012 г.), в който се казва:
            
               „Месото от животни, чийто хранителен режим включва 5 % гроздови семки, има по-изразен аромат на ядки и по-слаб аромат на кора; вкусът му е различен от обичайния вкус на пилешкото месо — той не е толкова сладък и е по-метален, а структурата — по-влакнеста…“
            
            
               „Установено е, че месото от животни, чийто хранителен режим включва 5 % гроздови семки, се отличава със значително по-високо съдържание на ненаситени мастни киселини, дължащо се на по-високото съдържание на линолова киселина, поради което това месо е полезно за здравето.“
            
            Минималната възраст на клане на пилетата „Gall del Penedès“ е 98 дни.
            В съответствие с Регламент (ЕО) № 543/2008 кланичните трупове на пилетата „Gall del Penedès“ попадат в клас A. Те са без излишна мазнина, кожата им е бяла, месото — червеникаво, краката им са черни, а в основата — бели.
            Минимално тегло на кланичния труп:
            
                        —
                     
                     
                        за изкормен труп без вътрешности (оскубан, изкормен и без глава, крака, сърце, черен дроб и воденички): 1,2 kg за женските птици и 1,5 kg за мъжките птици,
                     
                  
                        —
                     
                     
                        за частично изкормен труп (оскубан и без вътрешности, но с глава и крака): 1,7 kg за женските птици и 2 kg за мъжките птици.
                     
                  Кланичните трупове на пилетата „Gall del Penedès“ се продават пресни — цели или разфасовани.
            3.3.   Фуражи (само за продукти от животински произход) и суровини (само за преработени продукти)
            
            Хранителният режим на пилетата „Gall del Penedès“ е основан на традиционното за обхванатия от ЗГУ географски район хранене, адаптирано към използваните понастоящем формулации и технологии в хранително-вкусовата промишленост. Характерна особеност на хранителния режим е, че той включва гроздови семки.
            Съставът на основния фураж е, както следва:
            
                        —
                     
                     
                        55 — 60 % царевица
                     
                  
                        —
                     
                     
                        30 — 35,5 % соя и производни на соята
                     
                  
                        —
                     
                     
                        5 — 5,5 % гроздови семки
                     
                  През последните седем дни преди заколване фуражът трябва да се състои от най-малко 90 % зърнени култури и между 5 и 5,5 % гроздови семки.
            Забранена е употребата на животински мазнини, с изключение на млечни продукти.
            3.4.   Специфични етапи на производството, които трябва да бъдат осъществени в определения географски район
            
            Пилетата „Gall del Penedès“ се отглеждат в рамките на определения географски район.
            Те пристигат в птицевъдните стопанства за угояване на възраст между 24 и 48 часа. Когато достигнат възраст между 42 и 56 дни, пилетата се пускат на открито в стопанството. Те се отглеждат в продължение на най-малко 98 дни.
            3.5.   Специфични правила за рязане, настъргване, опаковане и др. на продукта, за който се отнася наименованието
            
            —
            3.6.   Специфични правила за етикетиране на продукта, за който се отнася наименованието
            
            Крайният продукт, предназначен за консумация под това ЗГУ, трябва непременно да бъде обозначен с текста „IGP „Gall del Penedès“ или „Indicación Geográfica Protegida „Gall del Penedès“ и съответното лого на това ЗГУ.
            4.   Кратко определение на географския район
            
            Пилетата „Gall del Penedès“ се отглеждат в географски район, обхващащ 73 общини:
            
                        —
                     
                     
                        всички общини в окръг Alt Penedès (общо 27),
                     
                  
                        —
                     
                     
                        всички общини в окръг Baix Penedès (общо 14),
                     
                  
                        —
                     
                     
                        всички общини в окръг Garraf (общо 6),
                     
                  
                        —
                     
                     
                        следните общини в окръг Anoia: Argençola, La Llacuna, Cabrera d’Igualada, Piera, Masquefa, Hostalets de Pierola, Vallbona d’Anoia, Capellades, La Torre de Claramunt, Carme, Orpí, Santa Maria de Miralles, Bellprat, Sant Martí de Tous, Santa Margarida de Montbui, Vilanova del Camí, La Pobla de Claramunt, Castellolí, El Bruc, Òdena, Igualada, Rubió, Jorba, Montmaneu и Copons (общо 25),
                     
                  
                        —
                     
                     
                        община Rodonyà в окръг Alt Camp (1).
                     
                  5.   Връзка с географския район
            
            Връзката с географския район се дължи на репутацията, която продуктът си е спечелил в течение на времето, за което свидетелстват устното народно творчество, различни документи, панаири, изложения и традиционно провеждани пазари, както и използваната от птицевъдите в района специфична система на производство, тясно свързана с винарските традиции на производствения район.
            Географският район на производство на описаното ЗГУ съответства на историческия регион Penedès, известен като родно място на традиционната порода Penedesenca, от която произхожда разновидността „Gall del Penedès“, както и като преобладаващо лозаро-винарски регион, в който приблизително 80 % от обработваемите земи са заети от лозови насаждения и който се свързва с вината със ЗНП „Penedès“ и „Cava“. Следователно може да се каже, че в резултат на специфичните особености на земите и на земеделските култури в Penedès, успоредно с характерните за региона вина и пенливи вина се произвежда и месото „Gall del Penedès“.
            Отглеждането, консумацията и търговията с „Gall del Penedès“ от векове са част от традициите на земеделските стопани в региона. Писмени литературни източници, устният фолклор и различни произведения на изкуството свидетелстват, че такива птици са отглеждани във всяко стопанство — както като средство за прехрана на семейството, така и като дългосрочен източник на приход за домакинството — яйцата на тези птици се отличават с наситена червеникаво-кафява окраска (известни са като „ou rogenc de Vilafranca“ [червени яйца от Вилафранка]) и са били особено търсени на местните пазари (на пазара във Вилафранка, според източници от XII век) и на пазара в Барселона. За репутацията и славата на месото от птиците „Gall del Penedès“ свидетелства също провеждането на ежегодния панаир „Fira del Penedès“, водещ началото си от XII век, преименуван по-късно на „Fira de Sant Tomàs“ и известен днес като „Fira del Gall“. Неизменното му ежегодно провеждане е позволявало на по-дребните земеделски стопани от региона да представят и продават продукцията си, допринасяйки по този начин за съхраняването на традиционните храни, чието отглеждане е тясно свързано с лозаро-винарските традиции на региона.
            По време на панаирите и пазарите са се събирали множество селски стопани от региона и са обменяли опит и познания за отглеждането на птиците „Gall del Penedès“, което е допринесло за утвърждаването на типичната за региона система на производство с използване на гроздови люспи в хранителния режим на пилетата. Преди да бъдат дадени на птиците, получените вследствие пресоването на гроздовите зърна люспи (познати като „brisa“) са били изсушавани на полето. В изследване от 1937 г. относно фуражите за домашни птици се казва, че гроздовите семки са с висока хранителна стойност за пилетата поради високото съдържание на растителни влакна в тях и относителната наситеност с мазнини, както и с някои видове белтъци и въглехидрати. В наши дни птицевъдите са адаптирали традиционните за района практики посредством включването на гроздовите семки в състава на фуража.
            Хранителният режим на пилетата със ЗГУ „Gall del Penedès“, включващ гроздови семки (чието използване осигурява връзката между фуража и лозаро-винарските традиции на региона), допринася за вкуса на продукта, а отглеждането на птиците в птичарници с целогодишен достъп до открити площи допринася за червеникавия цвят, твърдостта и сочността на месото.
            В наши дни месото от пилета „Gall del Penedès“ е предмет на многобройни статии в регионалната преса, кампании за популяризиране на висококачествени продукти от региона (Областен съвет на Барселона и Окръжен съвет на Alt Penedès, посредством програми като „Productos de la Terra“ [Продукти от областта] и „La Gastroteca“) и научни изследвания (Fundación Alicia, IRTA и др.).
            
               Препратка към публикуваната спецификация на продукта
            
            (член 6, параграф 1, втора алинея от настоящия регламент)
            Пълният текст на продуктовата спецификация може да бъде намерен на следната уебстраница:
            http://gencat.cat/alimentacio/modificacion-pliego-igp-gall-penedes